ОПШТИНА БЕРАНЕ

О Д Л У К А

о критеријумима, начину и поступку расподјеле средстава

невладиним организацијама

(Службени лист Црне Горе –општински прописи, број 22/19 и 54/19 )

( пречишћен текст )

БЕРАНЕ, ЈУН 2019.ГОДИНЕ

На основу члана 174 став 2 тачка 5 Закона о локалној самоуправи ("Службени лист Црне Горе", бр.2/18), члана 31 став 1 Закона о невладиним организацијама ("Службени лист Црне Горе", бр. 39/11 и 37/17) , члана 36 став1 тачка 30, Статута Општине Беране (“Сл.лист РЦГ – Општински прописи”, бр 42/18), Скупштина Општине Беране, на сједници одржаној дана 04.06.2019.године, и 24.12.2019. године донијела је

О Д Л У К У

О критеријумима, начину и поступку расподјеле средстава невладиним организацијама

**I- ОПШТЕ ОДРЕДБЕ**

**Члан1**

Овом одлуком се утврђују критеријуми,начин и поступак расподјеле средстава Буџета општине Беране, опредијељених за подршку пројектима и програмима невладиних организација.

Одлуком се прописује форма пројекта као и садржина обрасца за пријаву на Конкурс.

**Члан2**

Изрази који се користе у Одлуци за физичка лица у мушком роду, подразумијевају исте изразе у женском роду.

**II - КОРИСНИЦИ СРЕДСТАВ**

**Члан3**

Средства, буџета Општине, додјељују се невладиним организацијама које су регистроване у ЦрнојГори, са сједиштем у општини Беране (у даљем тексту: Општина), за реализацију пројеката и програма у областима од јавног интереса , који се, у потпуности, реализују на територији наше Општине.

**III – УТВРЂИВАЊЕ ПРИОРИТЕТА ЗА РАСПОДЈЕЛУ СРЕДСТАВА**

**Члан 4**

Средства планирана буџетом Општине, расподјељују се за подршку пројектима и програмима невладиних организација који доприносе остваривању утврђених циљева у стратешким документима, програмима и плановима општине,а којима се, нарочито:

-обезбјеђује разноврсност, квалитет И допринос одрживости услуга у области социјалне, здравствене И дјечје заштите, заштите дјеце И омладине са сметњама и тешкоћама у развоју, особа са инвалидитетом, родне равноправности И других облика заштите;

-афирмише заштита људских И мањинских права, изградња И развој цивилног друштва и волонтеризма;

-афирмишу културни потенцијали, традиција и културне посебности општине, иницијативе и активности у циљу подизања нивоа урбане цултуре И очувања културне баштине;

-доприноси очувању животне средине и одрживог развоја;

-подстиче економски развој Општине;

-подстиче већа укљученост младих у процесима одлучивања.

-обезбјеђује борба против корупције;

-на други начин афирмишу партиципацију грађана у процесу одлучивања И подижу ниво демократизације друштва у локалној самоуправи.

Орган локалне управе надлежан за сарадњу са невладиним организацијама ће, након претходне консултације са невладиним организацијама, органима локалне управе, који имплементирају стратешка документа, планове и програме од значаја за развој локалне самоуправе и Савјетом за сарадњу локалне самоуправе и невладиних организација, објединити образложене приједлоге приоритетних области од јавног интереса и упутити на сагласност предсједнику Општине.

На основу обједињених приједлога, предсједник Општине, утврђује приоритетне области од јавног интереса,као и висину средстава за финансирање пројеката и програма невладиних организација.

**IV - КОМИСИЈА ЗА РАСПОДЈЕЛУ СРЕДСТАВА**

**Члан 5**

Расподјелу средстава врши Комисија за расподјелу средстава невладиним организацијама (удаљемтексту: Комисија) коју именује предсједник Општине.

Комисију чине предсједник и два члана.

Предсједник Комисије се бира из реда потпредсједника или старјешина органа управе у чијој су надлежности утврђене приоритетне области које се финансирају за текућу годину или представника Општине.

Члан Комисије, из реда представника Општине, бира се из реда запослених на пословима који су утврђени као приоритетне за финансирање у текућој години.

Члан Комисије, из реда невладиних организација не може бити одборник,посланик или члан органа управљања политичке партије, јавни функционер, државни или локални службеник или намјештеник, руководилац или запослени у јавним установама и привредним друштвима чији је оснивач држава или Општина.

Члан Комисије, из реда невладиних организација, не може учествовати о одлучивању о пријави на јавни конкурс коју је поднијела невладина организација која га је предложила за представника невладине организације у Комисији.

Ако невладине организације не предложе свог представника за члана Комисије ,за другог члана Комисије одређује се представник Општине.

Стручне,административно-техничке послове, за потребе Комисије, врши орган управе надлежан за сарадњу са невладним организацијама.

Комисија ће, за сваку годину, сходно утврђеним приоритетним областима, приликом расписивања јавног конкурса, објавити број и врсту приоритета.

Комисија доноси Пословник о раду Комисије.

Комисија престаје са радом након подношења извјештаја о реализацији, пројеката-програма Скупштини, који су обухваћени одлуком о расподјели средстава , коју је донијела Комисија.

**V - ИЗБОР ПРЕДСТАВНИКА НЕВЛАДИНИХ ОРГАНИЗАЦИЈА У КОМИСИЈИ**

**Члан 6**

Члана Комисије, из реда невладиних организација , предлажу невладине организације које су регистроване у Црној Гори чије је сједиште у општини Беране.

Поступак за предлагање кандидата за члана Комисије,представника невладиних организација, покреће се упућивањем јавног позива од стране предсједника Општине.

Јавни позив се објављује на интернет порталу Општине,огласној табли Општине,преко локалног јавног емитера и на други погодан начин.

Јавни позив садржи услове које морају да испуне невладине организације приликом предлагања кандидата, услове које мора да испуни кандидат,документацију која се прилаже уз приједлог за кандидата,као рок И мјесто предаје документације.

Рок за предлагање кандидата је15 дана од дана објављивања јавног позива.

Поступак избора представника невладиних организација за члана Комисије спроводи орган локалне управе надлежан за сарадњу са невладиним организацијама.

**Члан 7**

Кандидата за члана Комисије може да предложи невладина организација која испуњава следеће услове:

-да је уписана урегистар невладиних организација,прије објављивања јавног позива и да има сједиште на територији општине Беране (доставља редни број уписа у Регистар невладиних организација које води надлежан државни орган);

-да је у претходној години, у области од јавног интереса, спровела макар једно истраживање,израдила документ,организовала скуп или реализовала пројекат усмјерен на унапређење стања у области јавних политика, што доказује приложеним уговором о финансирању,брошурама, новинским чланцима ислично;

-да је предала пореском органу пријаву за претходну фискалну годину (фотокопија биланса стања и успјеха);

-да више од половине органа управљања невладине организације нијесу чланови органа политичких партија, јавни функционери, државниили локални службеници или намјештеници, руководиоци или запослени у јавним установама и привредним друштвима чији је оснивач држава или општина.

Невладина организација која испуњава услове из члана 7 доставља предлог за члана комисије потписан од стране лица овлашћеног за заступање потврђен печатом невладине организације, са потребном документацијом, на претходно утврдјеном обрасцу у року од десет дана од дана објављивања јавног позива .

**Члан 8**

Кандидат невладине организације за члана Комисије може бити лице које:

-има пребивалиште на територији општине Беране;

-посједује искуство у управљању пројектима;

-није члан органа политичких партија, јавни функционер, државни или локални службеник или намјештеник,руководилац или запослени у јавној установи или привредном друштву чији је оснивач држава или општина.

**Члан 9**

Невладина организација, која предлаже кандидата за члана Комисије, поред документације из члана 7 Одлуке, дужна је да за кандидата достави и сљедеће:

-увјерење о пребивалишту;

-биографију кандидата са подацима о посједовању искуства у управљању пројектима ( стручни рад , сертификат или сл. );

-изјаву кандидата да није члан органа политичких партија, јавни функционер, државни или локални службеник или намјештеник, руководилац или запослен у јавној установи или привредном друштву чији је оснивач држава или општина;

-изјаву кандидата да прихвата кандидатуру за члана Комисије.

- статут организације.

**Члан 10**

Уколико невладина организација или предложени кандидат не испуњавају услове предвиђене овом Одлуком или приједлог за кандидата није поднесен у предвиђеном року, такви приједлози се не разматрају.

**Члан11**

Орган локалне управе, надлежан за сарадњу са невладиним организацијама,је дужан, да у року од 7 дана од истека рока за достављање приједлога,објави на интернет порталу Општине утврђену листу кандидата.

Ако је предложено више кандидата, предсједник Општине ће именовати кандидата невладине организације који је предложен од већег броја невладиних организација релевантних за утврдјене приоритетне области, а које су доставиле потпуну документацију.

У случају да свака невладина организација предложи различитог кандидата, предсједник Општине ће именовати кандидата са највише искуства у управљању пројектима.

Изабрани кандидат за члана Комисије испред невладиних организација прилаже овјерену копију личне карте .

**VI - ПРЕСТАНАК МАНДАТА ЧЛАНОВИМА КОМИСИЈЕ**

**Члан12**

Члану Комисије престаје мандат, прије истека времена на које је именован,у случају:

- подношења оставке,о чему обавјештава предсједника општине,Комисију и субјекте који су га предложили;

-да је правоснажном одлуком лишен пословне способности;

-да је правоснажном одлуком осуђен на безусловну казну затвора у трајању од најмање 6мјесеци;

-разрјешењем.

**Члан 13**

Предсједник Општине ће разрјешити члана Комисије у случају да:

-се утврди да је приликом именовања о себи дао нетачне податке или пропустио да изнесе податке и околности који су биле од утицаја на именовање за члана Комисије;

-не обавља функцију члана Комисије у периоду дужем од мјесец дана;

-је дошло до промјена неке од оклоности из члана 9 став1 тачка 3 Одлуке.

**Члан 14**

Поступак за разрјешење члана Комисије покреће предсједник Општине на захтјев субјекта овлашћеног за предлагање кандидата или на иницијативу Комисије.

У поступку разрјешења,члан Комисије има право да се изјасни о разлозима за разрјешење.

Предсједник Општине доноси одлуку о разрјешењу члана Комисије.

**Члан15**

У случају престанка мандата члану Комисије, прије истека времена на које је именован, предсједник Општине је дужан,да у року од 15 дана од дана престанка мандата, објави јавни позив за предлагање новог кандидата.

Мандат новоименованог члана Комисије траје до истека мандатаКомисије.

Члан Комисије,који је разријешен, прије истека времена на које је именован, не може бити поново именован за члана Комисије.

**VII –ЈАВНИ КОНКУРС**

**Члан16**

Расподјела средстава за пројекте невладиних организација врши се на основу јавног конкурса (у даљемтексту: Конкурс), који расписује Комисија за расподјелу средстава невладиним организацијама до краја првог квартала године за коју се врши расподјела средстава.

У случају да предвиђена средства не буду распоређена или не буду у цјелости распоређена, расписује се нови Конкурс, са истим приоритетима, најкасније до истека другог квартала године за коју се средства опредјељују.

**Члан17**

Конкурс се објављује на интернет порталу Општине,на огласној табли Општине,код локалног јавноге митера и на други погодан начин.

**VIII -ПОСТУПАК ПО КОНКУРСУ**

**Пријава на Конкурс**

**Члан18**

Невладина организација подноси пријаву на јавни конкурс у року од 30 дана од дана његовог објављивања,на прописаном обрасцу и са потребном документацијом.

Пријава се подноси Комисији у запечаћеној коверти и предаје у грађанском бироу општине.

Уз пријаву се прилаже:

-редни број уписа у Јавни регистар невладиних организација и број рјешења;

-пројекат којим организација конкурише за додјелу средстава у 3 штампана примјерка;

-наративни извјештај о реализованим пројектима у претходне три године, закључно са даном објављивања конкурса;

- да је предала пореском органу пријаву за претходну фискалну годину ( овјерена фотокопија биланса стања и биланса успјеха)

-подаци о искуству запослених,односно волонтера у невладиној организацији на пословима који су предмет пројектног приједлога;

-изјава дали је невладина организација кандидовани пројекат предала другом донатору на разматрање у претходном период или у вријеме предаје на конкурс Општине;

-изјава овлашћеног лица да није добила средства од другог донатоар за пројекат или дио пројекта који кандидује, а која садржи одредбу о прихватању одговорности;

-електронска верзија пројекта на CD-у.

**Члан 19**

Невладина организација којој су додијељена средства по Конкурсу,за претходну годину,уз пријаву, прилаже:

-извјештај о реализацији пројекта,са детаљним описом фаза реализације и детаљним образложењем евентуалних одступања;

-финансијски извјештај о утрошеним средствима са копијама рачуна, уговора и извода банке по којима су плаћани;

-табеларни преглед трошкова за утрошена средства.

**Члан 20**

Невладина организација, којој су додијељена средства по Конкурсу,је дужна, да у року од 30дана, након рока за реализацију пројекта, достави Комисији наративни И финансијски извјештај о реализацији пројекта односно програма.

Уколико невладина организација не достави тражене извјештаје или у извјештају не достави детаљно образложење евентуалних одступања, не може учествовати у расподјели средстава у наредне 3 године у којима се средства додјељују.

Невладина организација може конкурисати за укупан износ или за дио средстава за реализацију активности из пројекта и дужна је да то назначи у пријави.

**Садржај обрасца за пријаву пројека**

**Члан 21**

Ради постизања једнаких услова за све учеснике конкурса, као и методолошког поступка, прописује се образац за пријаву пројекта односно програма.

Образац пријаве садржи:

-податке о невладиној организацији која се пријављује на јавни конкурс (назив,сједиште, контакт телефон/фаx и е-маил, број запослених,циљеви организације,овлашћено лице за реализацију пројекта, број жиро рачуна и ПИБ организације);

-подаци о партнерској организацији ако се невладина организација пријављује на јавни конкурс заједно са партнерском невладином организацијом;

-подаци о пројекту-програму невладине организације са подацима о повезаности пројекта са јавним политикама ,стратегијама, акционим плановима, законским и подзаконским актима у наведеној области које је донијела Општина или држава са кратким описом реализованих пројеката у претходне три године(уколико их има);

-детаљан опис пројекта/програма по сегментима и по могућности квантификовати пројектне активности и динамику реализације пројекта са евентаулно потребном пропратном документацијом (скице, планови, цртежи, фотографије, компјутерске симулације, цд презентација и сл.);

-изјава о непостојању двоструког финансирања пројектних активности;

-изјава о партнерству са другом организацијом( уколико постоји);

-буџет пројекта-програма(буџет пројекта и износ средстава за који се конкурише, износ сопствених средставаучешћа, као и износ средстава која су за исти пројекат или програм одобрена од стране других донатора, уколико су таква средства одобрена И за које пројектне активности);

-Изјава о истинитости података.

**Пријава на конкурс**

**Члан 22**

Пријава на конкурс се састоји из два дијела.

Први дио попуњава овлашћени службеник грађанског бироа и садржи:

-заглавље Општине;

-назив Комисије;

-назив обрасца;

-годину за коју се расписује конкурс;

-број дјеловодног протокола Општине;

-датум по дкојим је пројекат невладине организације уписан у грађанском бироу Општине;

-потпис овлашћеног службеника грађанског бироа који је примио пројекат.

Други дио обрасца попуњаваКомисија приликом одлучивања и садржи:

-назнаку да подржава пројекат у цјелини или назнаку да се подржава дио пројекта;

-тачан назив пројекта;

-оцјену пројекта, након извршеног бодовања пројекта од стране независних процјењивача (на основу критеријума утврђених овом Одлуком);

-назнаку да се одбија пројекат или програм (попуњава се у случају да није попуњена рубрика из става1);

-рубрику са детаљнимо бразложењем за одбијање(попуњава се у случају одбијања);

-рубрикуОСТАЛО за додатна мишљења и образложења везана за пројекат, од важности за одлучивање Комисије,а њихово вредновање није предвиђено прописаним критеријумима;

-потписе предсједника и свих чланова Комисије.

**Административна провјера**

**Члан 23**

Комисија, у року од 7 дана од дана истека рока за подношење пријаве на Конкурс, отвара поднијете запечаћене коверте и о томе сачињава записник.

Уколико је невладина организација доставила непотпуну или неразумљиву документацију, Комисија ће одмах, а најкасније у року од три дана од отварања коверти,обавијестити и захтијевати од невладине организације да уочене недостатке отклони.

**Рок за отклањање недостатака је 5 дана од дана достављања обавјештења.**

Ако невладина организација не отклони утврђене недостатке, у наведеном року,Комисија ће поднесену пријаву одбацити .

**Критеријуми за расподјелу**

**Члан24**

Расподјела средстава за пројекте односно програме врши се на основу сљедећих критеријума:

1)допринос пријављеног пројекта-програма у остваривању јавног интереса и реализацији стратешких циљева у одређеној области;

2)квалитет пријављеног пројекта односно програма;

3)капацитет невладине организације да реализује пријављенипројекат, односно програм;

4)транспарентност рада невладине организације.

**Члан 25**

Укупан износ додијељених средстава за једну невладину организацију, која кандидује пројекат односно програм, не може премашити износ од 20% од укупно опредијељених средстава предвиђених Буџетом Општине која се расподјељују на основу конкурса.

Минималан износ средстава који ће бити додијељен невладиној организацији, уколико њен пројекат буде одобрен од стране Комисије, по правилу, не може бити мањи од 50 % од укупног износа средстава за финансирање тог пројекта наведеног у пријави на јавни конкурс.

Уколико пројекат невладине организације не може бити финансиран у износу средстава који је наведен у пријави, Комисија ће, од невладине организације, тражити изјашњење, у писаном облику, о томе да ли са мање додијељених средстава може реализовати пројекат, односно програм.

Писмено изјашњење из става 3 овог члана, невладина организација доставља Комисији у року од 10 дана од дана тражења изјашњења.

Пројекат односно програм из става 3 овог члана биће финансиран уколико се невладина организација изјасни, да са мање додјељених средстава, може реализовати тај пројекат .

Писмено изјашњење о могућности реализације пројекта односно програма са мање додијељених средстава постаје саставни дио уговора.

Невладиној организацији која је на Конкурс пријавила више пројеката могу се додијелити средства за финансирање само једног пројекта .

**Бодовање и утврђивање ранг листе**

**Члан26**

Приједлози пројеката односно програма невладиних организација који су пристигли на Конкурс, након административне провјере из члана 24 Одлуке, упућују се члановима Комисије на бодовање.

Сваки члан Комисије врши бодовање сваког предложеног пројекта односно програма за сваки од утврђених критеријума.

Коначна оцјена пројекта или програма представља збир бодова сваког од чланова Комисије подијељен њиховим бројем ( просјечна оцјена пројекта) .

У случају да два или више пројеката односно програма имају исти број бодова, Комисија, већином гласова, доноси коначну одлуку који од пројеката има већи утицај на остваривање јавног инбтереса .

Бодовне листе Комисија потврђује својим потписом, предсједник и оба члана .

На основу додијељених бодова,Комисија утврђује ранг листу пројеката односно програма .

**Одлука о расподјели средства**

**Члан 27**

Комисија доноси Одлуку о расподјели средстава за пројекте односно програме невладиних организација, на основу утврђене ранг листе .

Комисија доноси Одлуку о расподјели средстава невладиним организацијама ,у року од 30 дана од дана завршетка конкурса.

Одлука о расподјели средстава мора бити образложена И треба да садржи податке о пројектима, односно програмима који ће бити финансирани и укупним износом средстава опредијељених за финансирање сваког од тих пројеката, односно програма појединачно.

Приликом доношења одлуке, из става 1 овог члана, Комисија води рачуна о:

-висини потребних средстава за финансирање, сваког појединачног пројекта, односно програма у односу на укупан износ средстава опредијељених за расподјелу;

-броју бодова утврђених за сваки пројекат, односно програм.

Невладиној организацији која је на Конкурс пријавила више пројеката, односно програма могу се додијелити средства за финансирање само једног пројекта или програма.

У случају да два или више пројеката добију исти број бодова, а расположива средства нијесу довољна за њихово финансирање, средства ће се додијелити пројекту односно програму који , по оцјени већине укупног броја чланова Комисије, успјешније задовољава или помаже задовољење једне од приоритетних потреба грађана.

**Члан 28**

Одлука о расподјели средстава садржи:

-назив организација којима су додијељена средства;

-податке о одговорном лицу за сваку од невладиних организација којој су додијељена средства;

-назив пројекта;

-трајање пројеката;

-износ средстава додијељених од стране Комисије за сваки од пројеката;

-укупан износ средстава потребан за реализацију сваког од пројеката са подацима о осталим евентуалним донаторима.

-образложење разлога за одбијање,укључујићи бодовну листу,за све одбијене пројекте.

**Члан 29**

Одлука о критеријумима, начину и поступку расподјеле средстава невладиним организацијама доставља се учесницима Конкурса у року од 8 дана од дана доношења,објављује се на интернет порталу Општине, на огласној табли Општине, преко локалног јавног емитера и надруги погодан начин.

Против одлуке из става 1 овог члана може се поднијети тужба Управном суду Црне Горе.

**IX–ЗАКЉУЧИВАЊЕ УГОВОРА**

**Члан 30**

На основу одлуке из члана 34 став 1, предсједник Општине закључује, са невладином организацијом којој су додијељена средства за финансирање пројеката односно програма, уговор о начину исплате И коришћењу средстава, начину извјештавања И надзору над реализацијом пројекта, односно програма за који су додијељена средства у року од 30 дана од дана објављивања одлуке.

**Члан 31**

На интернет порталу Општине објављују се комплетни пројекти за које су додијељена средства, утврдјена ранг листа, уговори са невладиним организацијама и записници са сједница Комисије .

**X- ПРАЋЕЊЕ РЕАЛИЗАЦИЈЕ ПРОЈЕКАТА**

**Члан 32**

Праћење реализације пројеката односно програма врши Комисија.

Праћење реализације пројекта односно програма врши се на два начина:

-одобравањем наративног и финансијских извјештаја корисника финансирања и

-присуством чланова Комисије током реализације пројектних активности,у договору с корисником финансирања.

**XI - ИЗВЈЕШТАЈ О РЕАЛИЗОВАНИМ ПРОЈЕКТИМА**

**Члан 33**

Невладина организација, којој су додијељена средства за пројекте односно програме, подноси Комисији наративни извјештај о реализацији пројекта са финансијским извјештајем у року из члана 20 Одлуке.

Наративни извјештај се подноси на, за то, утврђеном обрасцу.

Уз наративни извјештај доставља се пропратни материјали ,као што су исјечци из новина, видео записи, фотографије и др.

У финансијском извјештају наводе се цјелокупни трошкови програма односно пројекта, независно од тога из којег су извора финансирани.

Комисији се достављају докази о настанку трошкова подмирених из средстава која су одобрена уговором о суфинансирању пројекатних односно програмских активности (фотокопије фактура, уговора о дјелу или уговора о ауторском хонорару с доприносима истих), као и докази о плаћању истих (копија налога о преносу средстава, изводи са жиро рачуна и с л.).

Одобрена финансијска средства, корисник финансирања је дужан да утроши искључиво за реализацију пројекта односнопрограма утврђених Одлуком и Уговором.

Средства се сматрају намјенски утрошеним ако су коришћена искључиво за финансирање одобрених и оправданих трошкова у реализацији пројекта односно програма утврђених уговором.

Свако одступање од утрошка одобрених средстава,без одобрења Комисије, сматрат ће се ненамјенским трошењем средстава.

**Члан 34**

Комисија,до 15 јуна текуће за претходну годину, подноси органу управе надлежном за сарадњу са невладиним организацијама,извјештај о финансирању пројката И програма невладиних организација, који садржи податке о пројектима односно програмима за које су додијељена средства за њихово финансирање И успјешност њихове реализације.

На основу извјештаја из ставе 1 овог члана, надлежан орган управе, до 30 септембра текуће, за претходну годину, сачињава обједињен извјештај о финансирању пројеката И програма невладиних организација који доставља Предсједнику општине .

Извјештај о финансирању пројеката, односно програма и успјешности њихове реализације сачињава се на основу појединачних извјештаја невладиних организација којима су додијељена средства за финансирање пројеката, односно програма.

У циљу упознавања шире јавности са реализованим пројектима, Комисија ће на одговарајући начин, до расписивања новог Конкурса, представити реализоване активности организација чији су пројекти подржани.

**Члан 35**

Комисији припада накнада за рад .

Висину накнаде утврђује Предсједник општине у складу са посебним актом, полазећи од обима и сложености посла који је Комисија обавила.

**XII - ПОВРАЋАЈ ИСПЛАЋЕНИХ СРЕДСТАВА**

**Члан 36**

Комисија ће,од корисника средстава финансирања , у писаном облику, затражити поврћај исплаћених средстава за реализацију одобреног пројекта или програма у случају када се утврди да Корисник финансирања:

• није реализовао пројекат односно програм утврђен одлуком и уговором;

• није утрошио сва одобрена средства;

• средства није користио намјенски;

• није поднио извјештај о реализацији програма односно пројекта у прописаном року.

**Члан 37**

Корисник финансирања ће, најкасније у року од 30 дана од пријема захтјева, осим у посебно образложеним случајевима, у складу са упутствима о начину повраћаја средстава које је доставила Комисија, вратити све износе уплаћене од стране Општине.

У случају када корисник финансирања не врати средстава које је одобрила Комисија а надлежан орган финансирања исплатио кориснику средстава , Комисија ће донијети одлуку да пријаве на конкурс од стране те невладине организације у наредном период од три године не узме у разматрање.

**Забрана вишеструког финансирања**

**Члан 38**

Пројекат, односно програм који је финансиран у складу са овом одлуком не може бити финансиран из средстава буџета Општине , по другом основу .

О непостојању вишеструког финансирања истог пројекта, односно програма, невладина организација доставља писану изјаву .

**XIII–ПРЕЛАЗНЕ И ЗАВРШНЕ ОДРЕДБЕ**

**Члан 39**

Даном ступања на снагу Одлуке престаје да важи Одлука о критеријумима, начину и поступку расподјеле средстава невладиним организацијама („Службени лист ЦГ « општински прописи -Број 34/13).

Члан40

Ова одлука ступа на снагу осмог дана од дана објављивања у"Службеном листуЦГ –општински прописи".

СКУПШТИНА ОПШТИНЕ БЕРАНЕ

Број :02-030-216

У Беранама, 04.06. 2019 .год Предсједник Скупштине.

Број : 02-030-648 Новица Обрадовић с.р.